KS Daily View 26 พ.ค. 2023
26 พฤษภาคม 2566

KS Daily View 26.05.2023 >>> จับตาขยายเพดานหนี้สหรัฐสัปดาห์หน้า ติดตามประเด็นเลือกประธานสภาฯ SET คาดแกว่งตัวในกรอบ 1,520-1,555 จุด หุ้นแนะนำวันนี้ HENG, TOA
สรุปภาวะตลาดเมื่อวันวานนี้
ต่างประเทศ: ดัชนี DJIA -0.11%, S&P 500 +0.88% และ NASDAQ +1.71%. โดย Sector ที่ outperform ใน S&P500 ได้แก่  IT (+4.45%) ส่วน Sector ที่ underperform ได้แก่ Energy (-1.89%), Utilities (-1.38%), Healthcare (-1.04%).
ในประเทศ: SET Index -1.09pts. หรือ -0.07% อยู่ที่ 1,535.42 หนุนโดย DELTA (+6.82%), TQM (+3.67%), JMART (+3.50%), JAS (+2.88%) ขณะที่ตัวที่ปรับตัวแย่กว่าตลาดได้แก่ SCGP (-5.39%), CK (-4.95%), PSL (-3.77%), PTTGC (-3.33%) เป็นต้น
แนวโน้มตลาดหุ้นในประเทศ: ประเมินตลาดหุ้นไทยยังคงแกว่งตัวในกรอบ 1,520-1,555 จุด ปัจจัยต่างประเทศยังเป็นเรื่องการขยายเพดานหนี้สหรัฐที่ยังตกลงกันไม่ได้ และระยะเวลาใกล้เข้าวันที่ 1 มิ.ย. 2566 แล้ว คาดว่าการเจรจาขยายเพดานหนี้จะยืดเยื้อไปจนถึงสัปดาห์หน้า แต่หากมีการตกลงกันได้ ส.ส. จะได้รับการแจ้งเตือนภายใน 24 ชั่วโมงเพื่อกลับมาโหวต ขณะที่ปัจจัยภายในประเทศยังเป็นเรื่องการเมือง ความล่าช้าในการจัดตั้งรัฐบาล และประเด็นประธานสภาผู้แทนราษฎรที่ทั้งพรรคก้าวไกลและพรรคเพื่อไทยต้องการ
ประเด็นสำคัญที่เป็นกระแสในช่วงนี้และมีผลต่อการลงทุน:
1.) การเจรจาขยายเพดานหนี้ คาดว่าจะยืดเยื้อไปจนถึงสัปดาห์หน้า ขณะที่นายแมคคาร์ธี จะทำงานต่อไปตลอดช่วงวันหยุดยาว “ในกรณีที่ทั้งสองฝ่ายสามารถบรรลุข้อตกลงกันได้ ส.ส. จะได้รับการแจ้งเตือนภายใน 24 ชั่วโมง และจะต้องเดินทางกลับมายังกรุงวอชิงตันเพื่อโหวตขยายเพดานหนี้ทันที ซึ่งมันอาจจะเกิดขึ้นในสุดสัปดาห์นี้เลยหรือสัปดาห์หน้าก็ได้” สตีฟ สกาลิส ส.ส. รัฐลุยเซียนาของรีพับลิกันระบุ
2.) กระทรวงพาณิชย์สหรัฐเปิดเผยตัวเลขประมาณการครั้งที่ 2 สำหรับผลิตภัณฑ์มวลรวมภายในประเทศ (GDP) ประจำไตรมาส 1/2566 ในวันนี้ โดยระบุว่า เศรษฐกิจสหรัฐขยายตัว 1.3% ในไตรมาสดังกล่าว สูงกว่าที่นักวิเคราะห์คาดการณ์ที่ระดับ 1.1% และสูงกว่าตัวเลขประมาณการครั้งที่ 1 ที่ระดับ 1.1%
3.) กระทรวงแรงงานสหรัฐเปิดเผยตัวเลขผู้ยื่นขอสวัสดิการว่างงานครั้งแรกเพิ่มขึ้น 4,000 ราย สู่ระดับ 229,000 รายในสัปดาห์ที่แล้ว แต่ต่ำกว่าที่นักวิเคราะห์คาดการณ์ที่ระดับ 245,000 ราย
4.) หุ้นอินวิเดีย (Nvidia) ซึ่งเป็นบริษัทเซมิคอนดักเตอร์ที่มีมูลค่าสูงที่สุดในโลก ราคาหุ้นอินวิเดียทะยานขึ้น 24.37% ปิดที่ระดับ $379.80 สูงสุดเป็นประวัติการณ์ ส่งผลให้หุ้นกลุ่มเซมิคอนดักเตอร์สหรัฐปรับเพิ่มขึ้น หนุนตลาด ทั้งนี้ Nvidia รายงานกำไรที่ระดับ 1.09 ดอลลาร์/หุ้น สูงกว่าที่นักวิเคราะห์คาดการณ์ที่ระดับ 0.92 ดอลลาร์/หุ้น
5.) รัสเซียขวางโอเปกพลัสหั่นกำลังการผลิตเพิ่มเติมในการประชุม 4 มิ.ย. นายอเล็กซานเดอร์ โนวัค รองนายกรัฐมนตรีรัสเซีย กล่าวว่า รัสเซียไม่สนับสนุนให้มีการปรับลดกำลังการผลิตน้ำมันเพิ่มเติมในการประชุมของกลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส ในวันที่ 4 มิ.ย. "ผมไม่คิดว่าเราจะต้องดำเนินมาตรการใหม่แต่อย่างใด เนื่องจากเมื่อเดือนที่แล้ว สมาชิกบางประเทศเพิ่งประกาศปรับลดกำลังการผลิตโดยสมัครใจ" นายโนวัคกล่าว
6.) บริษัท สตาร์ค คอร์เปอเรชั่น จำกัด (มหาชน) จะได้มีการจัดประชุมเพื่อให้ข้อมูลแก่ผู้ถือหุ้น นักลงทุน และผู้ที่เกี่ยวข้อง (Public Presentation) โดยมีวัตถุประสงค์เพื่อให้ข้อมูลเกี่ยวกับความคืบหน้าของ การดำเนินการตรวจสอบเป็นกรณีพิเศษ (Special Audit) วันที่ วันศุกร์ที่ 2 มิถุนายน 2566 เวลา 17.00 น. ถึง 18.00 น. จัดประชุมในรูปแบบผ่านสื่ออิเล็กทรอนิกส์ (e-Meeting)
Theme การลงทุนสัปดาห์นี้
เลือกหุ้น K ขาล่าง ที่ได้ประโยชน์จากนโยบายกระจายรายได้ของพรรคก้าวไกล/อัดฉีดเงินลงระบบของเพื่อไทย ได้แก่ AEONTS (ราคาพื้นฐาน 208 บาท), NCAP (ราคาพื้นฐาน 5.10 บาท) AURA (ราคาพื้นฐาน 19.34 บาท) TTB (ราคาพื้นฐาน 1.73 บาท) เป็นต้น
หุ้นแนะนำวันนี้ Top pick:
HENG (ราคาพื้นฐาน 3.80 บาท) เราคงคำแนะนำ “ซื้อ” HENG ด้วยราคาเป้าหมายที่ 3.80 บาท เราเชื่อว่าคุณภาพสินทรัพย์ของ HENG จะดีกว่าคู่แข่ง เนื่องจากลูกค้าของบริษัทฯ กระจุกตัวอยู่ในพื้นที่ภาคเหนือ ซึ่งจะได้ประโยชน์อย่างมากจากการท่องเที่ยวที่ปรับตัวดีขึ้น เราเชื่อว่าการเติบโตของกำไรอย่างแข็งแกร่งที่ 40% ในปี 2566 และ 30% ในปี 2567 จะเป็นปัจจัยขับเคลื่อนหลักของราคาหุ้น
TOA (ราคาพื้นฐาน 40.00 บาท) คงคำแนะนำ “ซื้อ” เพิ่มราคาเป้าหมายจาก 38 บาทเป็น 40 บาท เพื่อสะท้อนการปรับประมาณการกำไรสุทธิปี 2566-68 ขึ้น 4-11% เป็น 2.3 พันลบ./2.5 พันลบ./2.6 พันลบ. เพื่อสะท้อนสมมติฐาน GPM ที่สูงขึ้น และการปรับปีฐานการประเมินมูลค่าหุ้นจากปี 2566 ไปเป็นกลางปี 2567 ราคาเป้าหมายของเราอิงตามเป้า PER ล่วงหน้า 12 เดือน ที่ 32 เท่า หรือเท่ากับ +0.5SD สูงกว่าค่าเฉลี่ยย้อนหลัง 5 ปี
รายงานตัวเลขเศรษฐกิจ:
วันศุกร์ ติดตาม ตัวเลข Retail sale ของอังกฤษ เดือน เม.ย. คาดที่ +0.4% MoM ตัวเลข  US Core PCE เดือน เม.ย. คาดที่ +0.3% MoM  ตัวเลข US Durable goods order เดือน เม.ย. คาดที่ -1% MoM ตัวเลข  US Personal spending เดือน เม.ย. คาดที่ +0.4% MoM และตัวเลข  US Personal income  เดือน เม.ย. คาดที่ +0.4% MoM
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY